ওয়েবডেস্ক : এয়ারসেলের কানেকশন যাঁদের রয়েছে তাঁদের উদ্দেশে বলি, এখনও কী নম্বর পোর্ট করানো হয়নি? যদি না হয়ে থেকে তা হলে জেনে নিন এয়ারসেল থেকে বিএসএনএল-এ পোর্ট করার সহজ উপায়। তবে মুম্বই আর দিল্লিতে এই পদ্ধতি খাটে না। ১/ প্রথমে আপনার মোবাইল থেকে একটা এসএমএস পাঠাতে হবে। এসএমএস করতে হবে ১৯০০ এই নম্বরে। এসএমএস-এ লিখতে হবে port তার পর একটি স্পেস দিয়ে আপনার ফোন নম্বর। ২/ এর পর আপনার মোবাইলে একটি ইউনিক পোর্টিং কোড আসবে। এই নম্বরটি ১৫ দিনের জন্য কার্যকর। তবে জম্মু-কাশ্মীর, অসম ও উত্তরপূর্বাঞ্চলে তা ৩০ দিনের জন্য কার্যকর থাকবে। ৩/ এই নম্বরটি নিয়ে যেতে হবে নিকটবর্তী বিএসএনএল-এর কাস্টমার সার্ভিস সেন্টার বা রিটেলার অথবা অনুমোদিত ফ্রাঞ্চাইজির কাছে। সেখানে আপনাকে সিএএফ বা কাস্টমার অ্যাপলিকেশন ফর্ম পূরণ করতে হবে। ৪/ ফর্ম পূরণের পর আপনার নামে একটি বিএসএনএল-এর সিম দেওয়া হবে এবং পোর্টিং-এর তারিখ ও সময় বলে দেওয়া হবে। ৫/ সেই অনুযায়ী আপনাকে অপেক্ষা করতে হবে। এয়ারসেলের সিমটিতে নেটওয়ার্ক অর্থাৎ টাওয়ার যখন থাকবে না ঠিক তখনই বিএসএনএল-এর সিম কার্ডটা মোবাইলে ঢোকাতে হবে। আর নেটওয়ার্কের জন্য অপেক্ষা করতে হবে।